
Az akut miokardiális infarktus invazív ellátását követően koronarográfiás felvételeken videodenzitometriával meghatározott miokardiális reperfúzió és a mágneses rezonanciás képalkotás során vizsgált kései balkamra-funkció összefüggései

Bevezetés: Akut ST-elevációval járó myocardiális infarktusban (STEMI) az okkludált coronaria sikeres rekanalizációja után a szöveti perfúzió az egyik legfontosabbprognosztikus faktor, mely a szívizomelhalás mértékét meghatározza. Jelen vizsgálat célja a coronarographiás felvételeken sikeres revaszkularizációt követően elvégzett, videodenzitometria segítségével számított blush paraméterek és a kései cardialis mágneses rezonanciás vizsgálat (cMRI) által leírt szívizomelhalás mértékének összehasonlító vizsgálata volt STEMI-ben szenvedő betegekben.
Módszerek: A vizsgálatba 29 STEMI-vel észlelt beteget vontunk be. Az elzárt ér sikeres rekanalizációját követően a coronarographiás felvételeken videodenzitometriás módszerrel a quantitatív myocardiális perfúziót a maximális denzitás (Gmax) és a maximális denzitás eléréséhez szükséges idő (Tmax)hányadosával (Gmax/Tmax) jellemeztük. A paramétereket az idő-denzitás görbéken számítottuk az infarktushoz köthető coronária által ellátott szívizomterület felett. Az epicardiális coronáriákat a felvételekről digitálisan kimaszkoltuk. Ezt a mérési eredményt hasonlítottuk össze az átlagosan 376 ±254 nappal a STEMI-t követően elvégzett cMRI során leírt, az infarktus kiterjedését, az érintett szegmentumok számát és transzmurális érintettségét figyelembe vevő indexszel (MLI = myocardial loss index).
Eredmények: Szignifikáns korreláció mutatható ki az MLI és az érmaszkolással számított Gmax (R=0,36, p =0,05), valamint az MLI és a Gmax/Tmax között (R =0,40, p =0,03) között. ROC analízis során a Gmax/Tmax <2,17 érték jó szenzitivitással és specificitással jelzi előre az MLI =0,3, 0,4, 0,5és 0,6 értékeket, míg a Gmax/Tmax <3,25-nak prognosztikus szerepe van az MLI =0,7előrejelzésében (minél nagyobb az MLI, annál kisebb a szövetvesztés)
Megbeszélés: Összefüggés igazolhatóa szelektív denzitometriás kvantitatív blush módszerrel meghatározott korai paraméterek és az cMRI-vel számított MLI között STEMI invazív ellátását követően.



